Národná rada Slovenskej republiky

VI. volebné obdobie

Číslo: PREDS-337/2014

**1019**

# Návrh

**na voľbu kandidáta na sudcu**

**Ústavného súdu Slovenskej republiky (nová voľba)**

**Predkladá: Obsah:**

Róbert **M a d e j** 1. Návrh uznesenia Národnej rady

predseda Ústavnoprávneho výboru Slovenskej republiky

Národnej rady Slovenskej republiky 2. Predkladacia správa

3. Menný zoznam navrhovaných

  na voľbu kandidáta na sudcu  Ústavného súdu Slovenskej republiky

4. Návrhy na voľbu kandidátov

5. Uznesenie Ústavnoprávneho  výboru Národnej rady Slovenskej republiky

**Bratislava máj 2014**

**Národná rada Slovenskej republiky**

**VI. volebné obdobie**

Číslo: PREDS-337/2014

Návrh

Uznesenie

Národnej rady Slovenskej republiky

z ............................

k návrhu na voľbu kandidáta na sudcu Ústavného súdu Slovenskej republiky (nová voľba) - tlač 1019

**Národná rada Slovenskej republiky**

podľa čl. 134 ods. 2 Ústavy Slovenskej republiky v znení neskorších predpisov

**navrhuje**

prezidentovi Slovenskej republiky

tohto kandidáta na sudcu Ústavného súdu Slovenskej republiky:

počet hlasov

.................................... .....................

### Predkladacia správa

Funkčné obdobie troch sudcov Ústavného súdu Slovenskej republiky JUDr. Jána Auxta, JUDr. Juraja Horvátha a JUDr. Jána Lubyho uplynie 4. júla 2014.

Národná rada Slovenskej republiky podľa čl. 134 ods. 2 Ústavy Slovenskej republiky navrhuje prezidentovi Slovenskej republiky dvojnásobný počet kandidátov na sudcov Ústavného súdu Slovenskej republiky, ktorých má prezident Slovenskej republiky vymenovať. Vzhľadom na uvedené je potrebné zvoliť šiestich kandidátov.

Na 33. schôdzi Národnej rady Slovenskej republiky boli zvolení piati kandidáti na sudcov Ústavného súdu Slovenskej republiky, a teda nebol zvolený potrebný počet kandidátov. Národná rada Slovenskej republiky preto podľa § 115 ods. 3 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a čl. 16 Volebného poriadku o voľbe a odvolávaní funkcionárov (schválený uznesením Národnej rady Slovenskej republiky zo 17. júna 2011 č. 498) vykoná novú voľbu.

Za sudcu Ústavného súdu Slovenskej republiky môže byť podľa čl. 134 ods. 3 Ústavy Slovenskej republiky vymenovaný občan Slovenskej republiky, ktorý je voliteľný do Národnej rady Slovenskej republiky, dosiahol vek 40 rokov, má vysokoškolské právnické vzdelanie a je najmenej 15 rokov činný v právnickom povolaní. Navrhnutý kandidát musí mať trvalý pobyt na území Slovenskej republiky.

Na základe výzvy predsedu Národnej rady Slovenskej republiky zo 4. apríla 2014 číslo PREDS-337/2014 a podľa § 11 ods. 1 zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov boli v termíne **do 25. apríla 2014** Ústavnoprávnemu výboru Národnej rady Slovenskej republiky doručené **3 návrhy.**

V súlade s Volebným poriadkom o voľbe a odvolávaní funkcionárov (schválený uznesením Národnej rady Slovenskej republiky č. 498 zo 17. júna 2011), Ústavnoprávny výbor Národnej rady Slovenskej republiky pozval navrhovaných kandidátov na sudcov Ústavného súdu Slovenskej republiky na svoju 70. schôdzu konanú 6. mája 2014, aby prezentovali predstavu o svojom pôsobení na Ústavnom súde Slovenskej republiky. Na schôdzi výboru sa zúčastnili všetci navrhnutí. V prvej časti stručne informovali o  motivácii a svojej predstave možného pôsobenia na Ústavnom súde Slovenskej republiky, následne odpovedali na otázky poslancov Národnej rady Slovenskej republiky.

Ústavnoprávny výbor v **uznesení č. 420** konštatoval, že navrhovaní Ján **Drgonec**, Pavol **Malich** a Juraj **Sopoliga spĺňajú podmienky** ustanovené v čl.  134 ods. 3 Ústavy Slovenskej republiky.

Základné údaje o navrhovaných kandidátoch sú uvedené v predkladanom materiáli.

**Menný zoznam**

**navrhovaných na voľbu kandidáta na sudcu Ústavného súdu**

**Slovenskej republiky (nová voľba)**

1. Ján **Drgonec**

2. Pavol **Malich**

3. Juraj **Sopoliga**

**Návrh**

**na voľbu doc. JUDr. Jána Drgonca, DrSc. za kandidáta na sudcu Ústavného súdu Slovenskej republiky**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**doc. JUDr. Ján Drgonec, DrSc.**  vysokoškolský pedagóg, advokát

**Narodený (vek):** 1952

(62 rokov)

**Právnické vzdelanie:** 1971 - 1976 Právnická fakulta Univerzity Komenského v Bratislave

**Najmenej 15 rokov činný**

**v právnickom povolaní:** spĺňa

**Navrhovateľ:** dekan Fakulty práva Paneurópskej vysokej školy

**Prílohy:** životopis

súhlas s kandidatúrou na sudcu Ústavného súdu Slovenskej republiky

**STANOVISKO Ústavnoprávneho výboru Národnej rady Slovenskej republiky:**

Podmienky ustanovené v čl. 134 ods. 3 Ústavy Slovenskej republiky – **SPĹŇA.**

**Návrh**

**na voľbu JUDr. Pavla Malicha za kandidáta na sudcu Ústavného súdu Slovenskej republiky**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**JUDr. Pavol Malich**  advokát

**Narodený (vek):** 1962

(51 rokov)

**Právnické vzdelanie:** 1982 - 1986 Právnická fakulta Univerzity Komenského v Bratislave

**Najmenej 15 rokov činný**

**v právnickom povolaní:** spĺňa

**Navrhovateľ:** Ján Figeľ, poslanec Národnej rady Slovenskej republiky

**Prílohy:** životopis

súhlas s kandidatúrou na sudcu Ústavného súdu Slovenskej republiky

**STANOVISKO Ústavnoprávneho výboru Národnej rady Slovenskej republiky:**

Podmienky ustanovené v čl. 134 ods. 3 Ústavy Slovenskej republiky – **SPĹŇA.**

**Návrh**

**na voľbu JUDr. Juraja Sopoligu za kandidáta na sudcu Ústavného súdu Slovenskej republiky**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**JUDr. Juraj Sopoliga**  predseda senátu Krajského súdu v Košiciach

**Narodený (vek):** 1951

(63 rokov)

**Právnické vzdelanie:** 1969 - 1974 Právnická fakulta Univerzity Pavla Jozefa Šafárika v Košiciach

**Najmenej 15 rokov činný**

**v právnickom povolaní:**  spĺňa

**Navrhovateľ:** prezidentka Združenia sudcov Slovenska

**Prílohy:** životopis

súhlas s kandidatúrou na sudcu Ústavného súdu Slovenskej republiky

**STANOVISKO Ústavnoprávneho výboru Národnej rady Slovenskej republiky:**

Podmienky ustanovené v čl. 134 ods. 3 Ústavy Slovenskej republiky – **SPĹŇA.**

**Ústavnoprávny výbor**

**Národnej rady Slovenskej republiky**

70. schôdza

Číslo: PREDS-337/2014

420

**Uznesenie**

**Ústavnoprávneho výboru Národnej rady Slovenskej republiky**

**zo 6. mája 2014**

**Ústavnoprávny výbor Národnej rady Slovenskej republiky**

po prerokovaní **návrhu na voľbu kandidáta na sudcu Ústavného súdu Slovenskej republiky (nová voľba)**

**A. konštatuje, že**

1. Ján **Drgonec**

2. Pavol **Malich**

3. Juraj **Sopoliga**

**spĺňajú podmienky ustanovené v čl. 134 ods. 3 Ústavy Slovenskej republiky;**

**B. poveruje**

poslankyňu Národnej rady Slovenskej republiky **Annu Vittekovú** informovať Národnú radu Slovenskej republiky o prerokovaní návrhu na voľbu kandidáta na sudcu Ústavného súdu Slovenskej republiky (nová voľba) v  Ústavnoprávnom výbore Národnej rady Slovenskej republiky;

**C. ukladá**

predsedovi výboru

predložiť predsedovi Národnej rady Slovenskej republiky

návrh na  voľbu kandidáta na sudcu Ústavného súdu Slovenskej republiky so  stanoviskom ústavnoprávneho výboru.

Róbert Madej v. r.

predseda výboru

overovatelia výboru:

Miroslav Kadúc

Anton Martvoň